Имплантите сами по себе си могат да издържат много, над 20-30 години. Има условия, които трябва да бъдат спазени. След като имплантът остеоинтегрира (около него се образува кост), неуспехът на импланта се дължи изцяло от направената коронка. Тоест от това как ще бъде направена бъдещата коронка върху импланта зависи колко дълго ще го носите. Първо, коронката не трябва да има предварителен контакт, а при движение по-възможност да няма водене (приплъзване). Вторият, може би най-важен момент е дизайнът на самата коронка. Първо, тя задължително трябва да бъде от т.нар. тип “завинтваща се”. Тоест коронката при проблем да може да бъде сваляна. Дизайнът на коронката или моста да не позволява задържане на храна и плака. Това са много важни фактори, защото възпалението около импланта (периимплантит) се развива много по-бързо от това около зъб. Често, ако това не бъде хванато навреме, имплантът може да бъде загубен.
Не на последно място идва личната хигиена на пациента и редовното клинично почистване на зъбен камък и плака. Ако условията по-горе бъдат изпълнени, вашият имплант ще има много дълъг живот и ще ви служи вярно.